Referat fra styremøte, Vollen Vel 03.05.2021.

Sted: Øgårdsveien 75. Til stede: Trine Uggerud, Joanna Ravndal, Kristian Sjøvold, Rolf Harald Christensen, Lise og Knut Førsund.

**SAK 1/03.05.21. Økonomisk oversikt.**

Knut gikk gjennom tallene, og bl.a. grunnet få aktiviteter i coronaåret, så har vi jo veldig god økonomi! Vi har jo satt ut to nye benker i sentrum og en ved Stordammen, og nå har vi til sammen 27 benker rundt omkring i Vollen.

 **ALLE/KF**

**SAK 2/03.05.21. Turstien.**

Det har hele tiden vært nødvendig å vedlikeholde turstien vår. Rolf Harald tar en tur og sjekker tilstanden på turstien. Knut holder i dette, og kontakter grunneiere, dersom vi trenger å røye og rydde i turstien. Styret så på ulike løsninger på svært våte partier, klopper i tre kan være en løsning enkelte våte steder. Trine og Rolf Harald måler, og Knut sjekker tillatelse med grunneierne. ALLE/**KF**

**SAK 3/03.05.21**. **Gapahuken i Gislemarka.**

Som kjent, så brant Gapahuken ned, og Vollen Vel er med økonomisk på en gjenoppbygging av denne, til glede for mange i Vollen. Velet styrer prosjektet og har avtalt oppbyggingen med firma Algiz Multiservice. Vi får hjelp av Jørgen Gudem til fraktingen av materialene ned til stedet. **KF**

**SAK 4/03.025.21. Årsmøtet.**

Grunnet Coronaen har vi ikke fått holdt Årsmøtet. Styret ble enige om å holde Årsmøtet digitalt. Knut legger ut en link til dette på vår FB-side, og så blir dette avholdt i slutten av mai. 21 **KF**

**SAK 5/03.05.2021. Fotoprosjekt med benkene.**

Styret fordelte benkene mellom seg, og hver av oss tar et miljøbilde av våre benker, til et fotoprosjekt i neste nummer av VollenStikka. **ALLE**

**SAK 6/03.05.21. Yggeset.**

AK har vedtatt mer trafikk til Yggeset med søppel og sand og steinknusing. Det er dessverre ikke mulig for VV å stoppe dette. MEN i denne sammenheng arbeider Knut og styret intenst for å få på plass gang/sykkelvei langs Vollenveien. Dette er en fylkesvei, og ikke det letteste å jobbe med, men vi gir oss IKKE! En er sterkt økende trafikk med tunge kjøretøy går nå oppover Vollenveien. Knut sender brev til kommunen.

**Eventuelt:**

**Trafikken på Slemmestadveien gjennom Vollen**.

Rolf Harald påpekte utfordringen med trafikken på Slemmestadveien. De lange nye bussene har problemer i svingen ved Herligheten, når de møter andre større kjøretøyer. Knut tipser Budstikka om problemet.

**Tre hvite seil**. Trine og Lise har vært og sett på denne statuen, og vi er nå enige om å se på fremdriften med plasseringen av denne i Vollen. Lise er litt betenkt med hensyn til tagging på de vakre hvite flatene, men det må hun leve med. Knut har henvendt seg til kommunen og venter på svar.

Joanna etterlyste flere **søppelkasser** rundt Rema. Det henger en på busskiltet utover mot Slemmestad. Knut sender en henstilling til Evensen og Rema om å få en kasse ute.

Lise F. 05.05.21.